Eu sunt Jessi, iar aceasta este valiza mea.
Dar înainte de a vă arăta ce am înăuntru,
voi face o mărturisire foarte publică,
şi anume,
că sunt obsedată de haine.
Îmi place la nebunie să găsesc, să port,
şi, mai recent,
să fotografiez şi să pun pe blog
câte un veştmânt colorat, nebunesc
pentru fiecare ocazie.
Dar nu cumpăr nimic nou.
Îmi iau toate hainele la mâna a doua
din pieţe de vechituri şi magazine second-hand.
O, vă mulţumesc.
Cumpărăturile second-hand
îmi permit să reduc impactul
pe care îl are garderoba mea asupra mediului
şi asupra portmoneului meu.
Am ocazia să întâlnesc tot felul de oameni minunaţi;
dolarii mei se duc de obicei către o cauză bună;
arăt destul de unic;
iar cumpărăturile sunt ca vânătoarea mea personală de comori.
Vreau să spun, ce voi găsi azi?
Va fi de mărimea mea?
Îmi va plăcea culoarea?
Va fi sub 20$?
Dacă răspunsul la toate întrebările e "da",
mă simt ca şi când aş fi câştigat.
Aş vrea să revin la valiza mea
şi să vă spun ce am împachetat
pentru această săptămână captivantă, aici la TED.
Vreau sa spun, ce să aducă cu ea o persoană care are toate aceste haine?
Aşa că vă voi arăta exact ce am adus.
Am adus şapte perechi de chiloţi
şi atât.
Exact necesarul pe o săptămână de lenjerie
e tot ce am pus în valiză.
Eram sigură că voi putea găsi
orice altceva aş putea dori să port
odată ajunsă aici la Palm Springs.
Şi, din moment ce nu mă cunoaşteţi
ca femeia care umblă pe la TED în chiloţi --
(Râsete)
asta înseamnă că am găsit câteva lucruri.
Şi aş vrea foarte tare să vă arăt chiar acum hainele mele pe o săptămână.
Sună bine?
(Aplauze)
Pe măsură ce voi face asta,
vă voi spune şi câteva din lecţiile de viaţă
pe care, dacă vă vine să credeţi, le-am cules
în aceste aventuri în care nu port nimic nou.
Să începem cu duminca.
Eu numesc asta tigrul strălucitor.
Nu trebuie să cheltui mult ca să arăţi foarte bine.
Poţi aproape tot timpul să arăţi fenomenal cu sub 50$.
Această întreagă ţinută, inclusiv jacheta,
m-au costat 55,
şi a fost cel mai scump lucru
pe care l-am purtat săptămâna asta.
Luni: Culorile sunt puternice.
E aproape imposibil fiziologic
să fii într-o pasă proastă când porţi pantaloni de un roşu aprins.
(Râsete)
Dacă eşti vesel,
vei atrage alţi oameni veseli în jurul tău.
Marţi:
Să te potriveşti unui grup e mult prea supra apreciat.
Mi-am petrecut o foarte mare parte din viaţă
încercând să fiu eu însămi
şi în acelaşi timp să mă potrivesc cu ceilalţi.
Pur şi simplu fiţi cine sunteţi.
Dacă vă înconjuraţi de oamenii potriviţi,
nu numai că se vor prinde,
dar vor şi aprecia asta.
Miercuri:
Acceptaţi-vă copilul interior.
Uneori oamenii îmi spun
că arăt ca şi când m-aş juca de-a îmbrăcatul,
sau că le aduc aminte de copilul lor de şapte ani.
Îmi place să zâmbesc
şi să le răspund: "Mulţumesc."
Joi:
Încrederea e esenţială.
Dacă tu crezi că arăţi bine în ceva,
atunci cu siguranţă aşa este.
Şi dacă ţi se pare că nu arăţi bine în ceva,
probabil ai şi acum dreptate.
Am crescut cu o mamă care m-a învăţat asta zi şi noapte.
Dar până nu am împlinit 30 de ani
nu am înţeles cu adevărat ce însemna asta.
Şi vă voi explica şi vouă într-o secundă.
Dacă crezi că eşti o persoană frumoasă
pe dinăuntru şi pe dinafară,
nu există ţinută care să nu îţi iasă.
Aşa că nimeni din această sală nu are nici o scuză.
Ar trebui să fim în stare să obţinem orice dorim să obţinem.
Mulţumesc.
(Aplauze)
Vineri: Un adevăr universal -- şapte cuvinte pentru voi:
Paietele de aur se potrivesc cu orice.
Şi, în sfârşit, sâmbătă:
Dezvoltarea stilului tău personal
e un mod excelent de a spune lumii ceva despre tine
fără să trebuiască să scoţi un cuvânt.
Mi s-a demonstrat de nenumărate ori,
pe măsură ce oamenii au venit la mine săptămâna aceasta
pur şi simplu din cauza hainelor pe care le port.
Şi am avut discuţii excelente.
Evident că toate aceste lucruri nu se vor potrivi
în mica mea valiză.
Aşa că, înainte de a mă întoarce acasă în Brooklyn,
voi dona totul înapoi.
Pentru că lecţia pe care vreau să o învăţ săptămâna asta
e că e în regulă să mă detaşez.
Nu e nevoie să mă ataşez emoţional de aceste lucruri,
pentru că, după colţ,
va exista întotdeauna
un alt veştmânt nebunesc,
colorat, strălucitor,
aşteptându-mă pe mine,
dacă pun un pic de dragoste în inima mea şi caut.
Vă mulţumesc foarte mult.
(Aplauze)
Mulţumesc.
(Aplauze)